OpenLLM-France/wikimedia huggingface dataset:
# Adela Zamudio

Adela Zamudio Rivero (Cochabamba, Bolivia, 1854ko urriaren 11 – 1928ko ekainaren 2a) boliviar idazle nabarmena izan zen, Bolivian feminismoaren aitzindaria, eta poesia zein narratiba generoak landu zituena.

## Biografia

Adolfo Zamudio eta Modesta Riveroren alaba, Mauro, Arturo eta Amadís anaiekin bizi izan zen. Bere jaioterriko San Alberto eskola katolikoan ikasi zuen lehen hezkuntzako hirugarren urtera arte, garai hartan emakumeek egin zezaketen ikasmailarik handiena baitzen. Hala ere, Zamudiok irakurketaren bidez hezitzen jarraitu zuen.
XIX. mendearen bukaeran, Alderdi Liberala gobernura heldu zenean irakasle hasi zen Gobierno onar zezan, lan egiten hasi zen irakaslea hezi zen ikasi zuen eskola berean. Ondoren, 1905ean, Andereñoen Eskola Fiskalaren zuzendaria izan zen.
Zamudiok artikuluak idazten zituen Cochabambako El Heraldo egunkarian, zeinean ideia aurrerakoiak lantzen zituen. Horien artean irakaskuntza erlijiosoaren abolizioaren alde egiteaz gain, emakumeak jasaten zuen diskriminazioaren aurka protesta egiten zuen.
1901ean margolaritza akademia bat sortu zuen Cochabamban. 1916an haren izena daraman Andereñoen Lizeoa ireki zuen.
1926ko maiatzaren 28an Hernando Siles Reyes presidenteak Adela Zamudio goraipatu zuen Boliviako kulturaren adierazgarririk gorentzat ezagutuz.
Zamudio 1928ko ekainaren 2an hil zen bere jaioterrian 73 urte zituela.

## Lanak

* Entsegu poetikoak, Jacobo Peuser inprimategia, Buenos Aires, 1887
* Íntimas, Cochabamban girotutako nobela, Velarde argitaletxea, La Paz, 1913
* Ráfagas, poesia, Paul Olendorff liburu-denda, Paris, 1913

### Hilondoko liburuak

* Novelas cortas, ipuinak diren 10 idazlan; Luis Taborgaren hitzaurrea ; Juventud argitaletxea, La Paz, 1942
* Peregrinando, poesia, La Paz editoriala, La Paz, 1943
* Cuentos breves, zazpi ipuinez osatua ; Gustavo Adolfo Oteroren hitzaurrea ; Juventud,argitaletxea, La Paz, 1943
* Rendón y Rondín, ipuina, Eddy Viverosen irudiekin, Ediciones ISLA, La Paz, 1976
* Poesías, IPREBOL, La Paz, 1993
* Poemas, Ministerio De La Cultura, Fundación Editorial El Perro y la Rana, Caracas, 2006
* Cuentos, Novelas cortas (1942) eta Cuentos breves (1943) liburuetan agertutako testuak biltzen ditu; Virginia Ayllónen edizioa, Plural, La Paz, 2013

## Erreferentziak

* ↑ (Gaztelaniaz) ««Adela Zamudio: Precursora del feminismo en Bolivia»» Pikara Magazine 2014-03-07 (Noiz kontsultatua: 2018-03-02).
* ↑ (Gaztelaniaz) Lydia Parada de Brown. (2009-11-01). «Adela Zamudio, precursora de las reformas feministas» El Diario jatorrizkotik artxibatua (artxibatze data: 2012-05-05) (Noiz kontsultatua: 2018-03-02).
* ↑ Santiago Espinoza A.. (2012-11-02). «Presentan libro que reúne los cuentos de Adela Zamudio» Opinión (Noiz kontsultatua: 2018-03-02).
* Datuak: Q353784
* Multimedia: Adela Zamudio / Q353784
# Adelaida Hungariakoa (1140)

Adelaida Hungariakoa edo Adelaida Bohemiakoa (c. 1105 – 1140ko irailaren 15a) Álmos Hungariakoaren eta Predslava Kievekoaren alaba izan zen. Bere aita Géza I.a Hungariakoaren semea zen eta lehenengo Ekialdeko Eslavoniako duke eta, ondoren, errege izan zen.
Adelaida Soběslav I.a Bohemiakoarekin ezkondu zen eta, gutxienez, bost seme-alaba izan zituzten.
# Adelaida Italiakoa

Adelaida Italiakoa edo Adelaida Burgundiakoa (931 – 999ko abenduaren 16a) Oton I.a Germaniako Erromatar Inperio Santukoaren bigarren emaztea izan zen. 962. urtean Joan XII.a aita santuak Enperatriz izendatu zuen. X. mendeko Europako emakumerik garrantzitsuenen artean, bere bilobaren erregente izan zen 991tik 995ra bitarte.
Orben jaioa, Burgundia Garaian (gaur egun, Suitza) Rodolfo II.a Burgundiakoaren alaba zen, eta Welfeko etxeko kidea. Bere ama Berta Saubiakoa zen. Hamabost urterekin Lotario II.a Italiakoarekin ezkondu zen, bere aitaren aurkaria Italian. 948an euren alaba Emma Italiakoa jaio zen. Berengario Ivreakoak bere senarra pozoitu zuen, eta nahi izan zue Adelaida bere seme Adalberto Ivreakoarekin ezkontzea. Adelaidak ospa egin zuen, baina atxilotu eta lau hilabete eman zituen preso Comon.
Ihes egitea lortu zuen eta Oton I.ari mezu bat bidaltzea ortu zuen, Ekialdeko Frantziari babesa eskatuz. Pavian aurkitu ziren Oton eta Adelaida eta 951. urtean ezkondu ziren. Joan XII.ak Oton enperadore koroatu zuenean, Adelaida ere koroatu zuen. Alemanian Otonen semea zen Liudolfo Suabiakoak abiarazi zuen matxinada moztu zuten eta Adelaidaren posizioa indartu zen. 966an Italiara espedizioa egin zuten eta, bertan, Joan XIII.a aita santua bere tronoa berreskuratzen lagundu zuten, baita bertatik bota zutenak exekutatu ere. Adelaida Erroman geratu zen sei urtez eta Otonek bere erresuma Italiatik kudeatu zuen. 967n euren seme Oton II.a Germaniako Erromatar Inperio Santukoa ko-enperadore izendatu zuten eta Bizantzioko Teofanu Sklerainarekin ezkondu zen 972an, Italiako hegoaldean bi inperioek zuten gatazka konponduz eta ondorengotza ziurtatuz. Adelaida eta bere senarra Alemaniara itzuli ziren eta Oton 973. urtean hil zen.
983n Oton II.a ere hil zen eta Adelaidaren biloba Oton III.a Germaniako Erromatar Inperio Santukoak hartu zuen agintea, baina Adelaidaren errainak agin du zuen, erregente. Teofanu 991an hil zen, eta Adelaidak erregentzia hartu zuen lau urtez, Oton III.a adinez nagusia izan arte. 995an gertatu zen.
Rodolfo III.a Burgundiakoa lehengusua laguntzera zihoala hil zen, Selz Abadian, 999ko abenduaren 16an. Adelaida, oso fededuna, 1000. urtean Kristoren Bigarren Etorrera egongo zela uste zuen. Bizitzan zehar lan handia egin zuen eslaviar herrien kristautzeko. Eliza ortodoxoaren zismaren aurretik Europa Zentralean kultura erlijiosoa eraikitzen jardun zuen. Bere santuaren eguna abenduaren 16a da.
* Datuak: Q76802
* Multimedia: Adelheid von Burgund / Q76802
# Adelaida Erreginaren uhartedia

Adelaida Erreginaren uhartedia edo artxipelagoa (gaztelaniaz: Archipiélago Reina Adelaida) Hego Txileko uharte multzoa da (Magdalena probintzia), Magallanes itsasartearen iparraldean dagoena. Oihan ustiapenak eta arrantza ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/4/22 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2012-05-25). 170. araua: Amerikako toponimia. .. Kargua adierazten bada, genitiboa erabiltzen da: Adelaida Erreginaren artxipelagoa. Kargua adierazten ez bada, ez da behar: Adelaida artxipelagoa.

## Kanpo estekak

* Datuak: Q2860207
# Abas (Argosko erregea)

    Artikulu hau Greziar mitologiako pertsonaiari buruzkoa da; beste esanahietarako, ikus «Abas (argipena)».
Abas greziar mitologian, Argosko hamabigarren erregea da, izen berekoen artean, heroirik ezagunena, Linzeo eta Hipermnestraren semea, Akrisio eta Pretoren aita eta Perseoren aitona, abantiarren herriari izena eman ziona.
Ezkutu liluragarri bat zuen, etsaia izutu eta geldiarazteko ahalmena zuena, bere aitona Danaorena izan zena, eta Argoseko Hereoan zintzilikatua egon zena, eta, beraz, Herear jokoetan garaile irteten zirenak, sari bezala, ezkutu hau eredu bezala hartuta eginiko ezkutu bat jasotzen zuten.
Virgiliok, bere Eneidaren III. liburuan, elezahar hau, Julio Zesar lausengatzeko probesten du. Eneasek ezkutu hau Apoloren tenpluko sarreran zintzilikatu duela uste du, Aktiumen, Augustok, bere ondorengo eta Apoloren debotua, jainkoaren babesarekin eta bere aurrekari pietatetsuarenarekin garaitu zuela ulertaraziz.

## Erreferentziak

* ↑ Euskaltzaindiaren 82. araua: Grezia eta Erromako pertsonaia mitologikoak

## Kanpo estekak

* Datuak: Q305607
# Abarán

Abarán Murtziako Erkidegoko udalerria da. 2007ko erroldaren arabera, herriak 12.968 biztanle ditu.

## Ikus, gainera

* Murtziako udalerrien zerrenda

## Kanpo estekak

* (Gaztelaniaz) Abarango udalaren webgunea.
* Datuak: Q305593
* Multimedia: Abarán / Q305593
# Abaré

Abaré Brasilgo udalerri bat da, Bahiako estatuan kokatua. 17.639 biztanle ditu 1.484,868 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1647789
* Multimedia: Abaré / Q1647789
# Abasan al-Kabira

Abasan al-Kabira (arabieraz: عبسان الكبيرة‎) Gazako zerrenda eskualdeko herria da. Bertan 19.000 biztanletik gora aurki daitezke. 1993ko Osloko Hitzarmenaz geroztik Palestinaren menpe dagoen hiria da.
Erromatarrak jada bertan bizi ziren eta zenbait aztarna arkeologiko ditu.

## Kanpo estekak

* Datuak: Q3303148
* Multimedia: Abasan al-Kabira / Q3303148
# Abashiri Parke Kuasi-Nazionala

Abashiri Parke Kuasi-Nazionala (japonieraz: 網走国定公園, Abashiri Kokutei Kōen) Japoniako Hokkaido uhartearen ipar-mendebaldean dagoen Parke Kuasi-Nazionala da, Okhotsk suprefeturan. 1958an ezarri zen.

## Geografia

Okhotskeko itsasoaren kostaldea babesteko 1958an izendaturiko Parke Kuasi-Nazionala da. Bertan aintzira ugari daude, garrantzitsuena Saroma aintzira, hedaduraz Japoniako hirugarrena, baina baita Abashiri, Notoro eta Tōfutsu aintzirak ere.
Kostaldeko itsasazpiko eremua ere hartzen du bere baitan.

## Flora

Endemikoak diren espezie eta barietate ugari daude Parke Kuasi-Nazionalean babestuta.
* Thermopsis lupinoidres
* Gentiana triflora, var. japonica
* Convalaria keiskei
* Iris setosa
* Hemerocallis yezoensis
* Lillium pensylvanicum

## Ondasun nabarmenak

* Saroma aintzira.
* Abashiri aintzira.
* Tōfutsu aintzira.

## Kanpo estekak

* (Japonieraz) Abashiri Parke Nazionalaren webgunea
* Datuak: Q3276112
* Multimedia: Abashiri Quasi-National Park / Q3276112
# Abas (argipena)

Abas izenak hainbat adiera du:
* Abas, Greziako mitologian, Argosko 12. erregea.
* Abas ibaia, Plutarkoren testuetan Kaukasoko ibai bat, Alazani ibaia seguruenik.ç
* Abas Handia edo Abbas I. Persiakoa, 17. mendeko agintari bat.
Ikus halaber:
# Abashiri (Hokkaido)

Abashiri (japonieraz: 網走市, Abashiri-shi) , Hokkaidoko Okhotsk suprefeturako hiriburua da baina suprefeturako hiri handiena Kitami da. 2014ko erroldaren arabera Abashirik 37.559 biztanle ditu.

## Geografia

Okhotskeko itsasoaren ertzean kokaturik dagoen hiria da. Lurraldean mendi handirik ez dago baina nahiko muinotsua da. Abashiri ibaiak zeharkatzen du hiria eta inguruan hiru aintzira dauzka, Abashiri, Notori eta Tōfutsu. Kostalde guztiko aintzirak babesteko Abashiri Parke Kuasi-Nazionala eratu zen 1958an.
Neguan Abashiriko uretako izotzaren jitoa ikustera turista ugari etortzen dira.

## Historia

1872an sorttu zen Abashiri herrixka eta 1902an beste herrixka batzuekin bat eginda Abashiri herria eratu zen. Garai hartan Japonian ezaguna egin zen preso politikoentzako kartzela eraiki baitzuten toki isolatu honetan. Gaur egun museoa da baina segurtasun goreneko kartzela berria eraiki dute hirian. 1947an hiri estatusa lortu zuen Abashirik.

## Ondasun nabarmenak

* Abashiri Parke Kuasi-Nazionala

## Iruditegia

* Gokoku-jinja santutegia.
* Eisen-ji tenplua.
* Abashiriko herri museoa.
* Abashiriko presondegia.
* Abashiriko uretan izotzaren jitoa.
* Abashiriko uretan izotzaren jitoa.
* Abashiri aintzira.
* Tōfutsu aintzira.

## Hiri senidetuak

* Port Alberni (Kanada)

## Kanpo estekak

* (Japonieraz) Webgune ofiziala
* Datuak: Q305640
* Multimedia: Abashiri, Hokkaido / Q305640
# Abasia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Abasia (grezieraz: a, gabe eta basia, urrats) medikuntzan ibiltzea eragozten duen nerbioetako eritasuna da. Nahiz eta etzanda egonik oinen mugikortasuna galdu ez, eria zutik dagoenean ez da ibiltzeko gauza.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-06-07 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q305641
# 2008ko Udako Paralinpiar Jokoetan parte hartutako euskal herritar kirolariak
## Dominak

Euskal Herria, Nazioarteko Olinpiar Batzordeak talde onartua ez bazen, hiru domina lortu eta 38. postuan egongo zatekeen.

## Parte hartzaileak kirolaren arabera

Nazioarteko Olinpiar Batzordeak onartutako 20 kirol olinpikoetatik 5ean hartu zuten parte euskal kirolariek, denak Espainiako selekzioarekin.
| Kirola | Gizonak | Emakumeak | Guztira |
| Atletismoa | 1 | 0 | 1 |
| Boccia | 0 | 1 | 1 |
| Igeriketa | 2 | 3 | 5 |
| Judoa | 0 | 2 | 2 |
| Txirrindularitza | 3 | 0 | 3 |
| Guztira | 6 | 6 | 12 |

## Kirolarien zerrenda

Hona hemen 2008ko Paralinpiar Jokoetan parte hartu zuten euskal kirolarien zerrenda.

## Kanpo estekak

* Parte hartzaileen zerrenda, Bat basque team webgunean
* Datuak: Q12252617
# 2008ko Udako Olinpiar Jokoetan parte hartutako euskal herritar kirolariak
## Dominak

Euskal Herria, Nazioarteko Olinpiar Batzordeak talde onartua ez bada, hiru domina lortu eta 62. postuan egongo litzateke, Austria, Irlanda eta Serbiarekin batera.
* Ander Elosegik 4. postua lortu zuen Kanoako C-1 kategorian, hirugarrenarengandik oso hurbil geratuz. Hala ere, hauek izan dira Anderren lehen Olinpiar Jokoak eta esperientzia hartzeko balio izan diote.
* Yoana Martinezek Espainiar Olinpiar Historiarentzat lehenengo garaipena lortu zuen badmintonean.Lehenengo fasea igaro zuen baina bigarrenean, kanporatua izan zen.
* Maider Unda bere lehen jokoetan, 1.go fasean kanporatua izan zen.
* Iker Martinez de Lizardui eta Xabier Fernandezek Belako 49er klaseko zilarrezko domina lortu zuten.
* Leire Olaberriak Txirrindularitzako puntuazioan brontzezko domina lortu zuen.
* Iker Romerok eta Jon Belaustegik Eskubaloiako brontzezko domina lortu zuten Espainiako selekzioarekin.

## Parte hartzaileak kirolaren arabera

Nazioarteko Olinpiar Batzordeak onartutako 28 kirol olinpikoetatik 14an hartuko dute parte euskal kirolariek, denak Espainiako selekzioarekin.
| Zb. | Kirola | Gizonak | Emakumeak | Guztira |
| 1 | Atletismoa | 1 | 1 | 2 |
| 2 | Badmintona | - | 1 | 1 |
| 3 | Saskibaloia | - | - | - |
| 4 | Eskubaloia | 2 | - | 2 |
| 5 | Beisbola | - | - | - |
| 6 | Boxeoa | - | - | - |
| 7 | Errepideko Txirrindularitza | - | - | - |
| 7 | Pistako txirrindularitza | 2 | 1 | 3 |
| 7 | Mountain Bike | 1 | - | 1 |
| 7 | BMX | - | - | - |
| 8 | Esgrima | - | - | - |
| 9 | Futbola | - | - | - |
| 10 | Gimnastika artistikoa | - | - | - |
| 10 | Gimnastika erritmikoa | - | 3 | 3 |
| 10 | Gimnastika tranpolinen | - | - | - |
| 11 | Halterofilia | - | - | - |
| 12 | Hipika | - | - | - |
| 13 | Belar Hockeya | - | 3 | 3 |
| 14 | Judoa | - | 1 | 1 |
| 15 | Borroka | - | 1 | 1 |
| 16 | Igeriketa | 1 | 1 | 2 |
| 16 | Igeriketa sinkronizatua | - | - | - |
| 16 | Jauziak | - | - | - |
| 16 | Waterpoloa | - | - | - |
| 17 | Pentatloi garaikidea | - | - | - |
| 18 | Kanoa | 1 | 1 | 2 |
| 19 | Arraunketa | - | - | - |
| 20 | Softballa | - | - | - |
| 21 | Taekwondoa | 1 | - | 1 |
| 22 | Tenisa | - | - | - |
| 23 | Ping-ponga | - | - | - |
| 24 | Tiroa | 1 | - | 1 |
| 25 | Arkua | - | - | - |
| 26 | Triatloia | - | 1 | 1 |
| 27 | Bela | 2 | - | 2 |
| 28 | Boleibola | - | - | - |
| 28 | Hondartza Boleibola | - | - | - |
| | Guztira | 12 | 14 | 26 |

## Kirolarien zerrenda

Hona hemen 2008ko Olinpiar Jokoetan parte hartuko duten euskal kirolarien zerrenda.

## Kanpo estekak

* Parte hartzaileen zerrenda, Berria egunkarian
* Datuak: Q12252615
# 2008ko Txetxeniako lurrikara

2008ko 5,8 graduko Txetxeniako lurrikara 2008ko urriaren 11n gertatu zen 09:06:10 UTC-n Txetxenian, Errusian, eta 40 segundo iraun zuen. Gutxienez 13 pertsona, Gudermes, Shalinski eta Kurtxaloievski barrutietako 5 haur barne hil ziren lurrikarak eta erreplika batzuen ondorioz, Iparradeko Kaukaso osoan sentitu zirenak, Armenian eta Georgian barne. Biktimen kopurua handitu egin daiteke urrunago dauden auzoetatik informazioa jaso ahala. Gainera, 116 pertsona zauritu ziren.
Dagestanek, Ingushietak, Ipar Osetiak eta Stavropolek ere nabaritu zituzten mugimenduak, guztira 16 erreplika izan ziren Richter eskalan 3 eta 5 artean. Dardara batzuek 30 segundo baino gehiago iraun zuten, eta egitura kalte handiak eragin zituzten Txetxeniako bi barrutietan, eta 52.000 pertsona elektrizitaterik gabe utzi zituzten hiru barrutietan. Komunikazioak eta errepideak ere eten ziren.
Kurtxaloi herriko 500 familiak kanpin-dendak behar zituzten eta bertako ospitalea ebakuatu zuten. Txetxeniako Grozny hiriburuan kalte txikiak izan ziren, batez ere leihoak hautsita.
Txetxeniako presidenteak, Ramzan Kadyrovek, adierazi zuen: "Hainbat barrutitan kalteen informazioa jaso dugu... Bakoitzak (biktimek) beharrezko laguntza jasoko du".
Hasierako dardaratik 16 minutura, 4,3 graduko erreplika indartsu batek jo zuen eskualdea.

## Erreferentziak

* 1 2 "Deadly earthquake hits Chechnya", BBC (2008-10-11).
* ↑ "Five Children Killed in Chechnya Earthquake - Health Minister", RedOrbit (12 de octubre de 2008). Revisado el 13 de octubre de 2008.
* ↑ "12 killed in Russian North Caucasus quake". International Herald Tribune (11 de octubre de 2008). Revisado el 12 de octubre de 2008.
* ↑ "Death toll in Chechnya earthquake rises to 6, over 110 injured – 2", RIA Novosti (11 de octubre de 2008). Revisado el 12 de octubre de 2008.
* ↑ "Series of earthquakes hit Russia's south". RussiaToday (11 de octubre de 2008). Revisado el 12 de octubre de 2008.
* 1 2 "Quake kills 13 in Russia's Chechnya region", Reuters (12 de octubre de 2008).
* ↑ "Chechnya Hit By Deadly Earthquake", Sky News (11 de octubre de 2008).Revisado el 12 de octubre de 2008
* ↑ "Magnitude 5.3 - CAUCASUS REGION, RUSSIA". USGS (11 de octubre de 2008). Revisado el 12 de octubre de 2008.

## Kanpo estekak

* USGS lurrikararen xehetasunak
* Datuak: Q1196733
# 2008ko Udako Paralinpiar Jokoak

2008ko Paralinpiar Jokoak gertakari honen XIII. edizioa izan ziren. Txinako Beijing hirian ospatu ziren, 2008ko irailaren 6tik 17ra arte. Olinpiar Jokoetan bezala, hipika Hong Kongen eta bela Qingdaon egin zuten.

## Kirolak

| Atletismoa Saskibaloia Boccia Txirrindularitza Hipika | Eskima Futbol 5a Futbol 7a Goalballa Halterofilia | Judoa Igeriketa Arraunketa Errugbia Tenisa | Ping-ponga Tiro Arkua Bela Boleibola |

## Ikus, gainera

* 2008ko Paralinpiar Jokoetan parte hartutako euskal herritar kirolariak

## Kanpo estekak

* Webgune ofiziala
* Datuak: Q216864
* Multimedia: 2008 Summer Paralympics / Q216864
# 2008ko Urkiolako Igoera

2008ko Urkiolako Igoera :
| Datu orokorrak ||
| Lasterketa | 34. Urkiola Igoera |
| Txapelketa | 2007–08 UCI Europe Tour |
| Data | 2008.eko abuztuak 3 |
| Luzera | 166 km |
| Herrialdea | Espainia |
| Irteera-lekua | Durango |
| Helduera-lekua | Urkiolako santutegia |
| Emaitzak ||
| Txapelduna | David Arroyo (Caisse d'Épargne) |
| Txapeldunordea | Juan José Cobo (Scott-American Beef) |
| Hirugarrena | Sergio Pardilla (Burgos Monumental) |
| ◀2007 | 2009▶ |
| Dokumentazioa ||
2008ko Urkiolako Igoera bizkaitar lasterketa honen XXXIV. edizioa izan zen. 166 km egin zituzten, betiko moduan Urkiolako santutegian amaituz.

## Sailkapen nagusia

| Pos. | Txirrindularia | Taldea | Denbora |
| 1 | David Arroyo | C. d'Epargne | 3o 50'11" |
| 2 | Juan José Cobo | Saunier Duval | + 6" |
| 3 | Sergio Pardilla | Burgos Mon. | + 26" |
| 4 | David López García | C. d'Epargne | + 55" |
| 5 | Joaquim Rodríguez | C. d'Epargne | + 1'00" |
| 6 | José Rujano | C. d'Epargne | + 1'10" |
| 7 | Fran Pérez | C. d'Epargne | + 1'20" |
| 8 | Manuel Calvente | Contentpolis | + 1'21" |
| 9 | Ignacio Sarabia | Extremadura | + 1'25" |
| 10 | Gorka Verdugo | Euskaltel | + 1'39" |

## Kanpo estekak

* Datuak: Q3976505
# 2008ko Zaragozako nazioarteko erakusketa

2008ko Zaragozako nazioarteko erakusketa (gaztelaniaz: Exposición Internacional de Zaragoza) Aragoiko Zaragoza hirian 2008ko ekainaren 14tik irailaren 14ra bitartean antolatu zuten nazioarteko erakusketa berezia izan zen.
Ranillasko meandroan egindako erakusketa honen maskota ofizialak "Fluvi" izeneko ur-tanta izan zen. Bere ardatza «ura eta garapen iraunkorra» izan zen. Guztira, 5.600.000 bisitari inguru izan zituen.

## Kanpo estekak

* (Gaztelaniaz) Expoaren webgune ofiziala.
* Datuak: Q861569
* Multimedia: Expo 2008 / Q861569
# 2008ko Sichuango lurrikara

2008ko Sichuango lurrikara edo Wenchuango lurrikara (txinera sinplifikatuz: 汶川大地震, pinyineraz: Wènchuān dà dìzhèn), 2008ko maiatzaren 12an Sichuan probintziako Wenchuan Konderrian epizentroa izan zuen lurrikara da. Egun hartako 14:28etan (Txinako ordua), 8,0 gradoko lurrikara batek 70.000 pertsona inguru hil eta kalte material handiak eragin zituen, Sichuan probintzia osoan.
Lurrikarak, gogorren astindu zuen gunean 15 milioi pertsona bizi ziren eta Beichuan konderri autonomoan esaterako, konderri osoko eraikinak eraitsi zituen lurrikararen indarrak. 4,8 milioi pertsona etxerik gabe geratu ziren.

## Hildakoak

| Eskualdea | Eskualdea | Hildakoak |
| Sichuan | Mianyang | 21.963 |
| Sichuan | Ngawa | 20.255 |
| Sichuan | Deyang | 17.120 |
| Sichuan | Guangyuan | 4.821 |
| Sichuan | Chengdu | 4.276 |
| Sichuan | Nanchong | 30 |
| Sichuan | Ya'an | 28 |
| Sichuan | Suining | 27 |
| Sichuan | Ziyang | 20 |
| Sichuan | Meishan | 10 |
| Sichuan | Bazhong | 10 |
| Sichuan | Garzê | 9 |
| Sichuan | Leshan | 8 |
| Sichuan | Neijiang | 7 |
| Sichuan | Dazhou | 4 |
| Sichuan | Liangshan | 3 |
| Sichuan | Zigong | 2 |
| Sichuan | Luzhou | 1 |
| Sichuan | Guang'an | 1 |
| Sichuan | Guztira | 68.612 |
| Gansu | Gansu | 365 |
| Shaanxi | Shaanxi | 122 |
| Chongqing | Chongqing | 18 |
| Henan | Henan | 2 |
| Guizhou | Guizhou | 1 |
| Hubei | Hubei | 1 |
| Hunan | Hunan | 1 |
| Yunnan | Yunnan | 1 |
| Guztira | Guztira | 69.227 |

## Biktimen aldeko ekitaldiak

2008ko maiatzaren 19an, dolumin egun nazionala antolatu zen Txina osoan. Lurrikara gertatu zen ordu berdinean, arratsaldeko 14:28etan hiru minutuko isilunea egin zuten herrialde osoan.

## Ikus, gainera

* Txinako lurrikaren zerrenda

## Erreferentziak

* ↑ Reliefweb.int webgunea.
* ↑ 21.963 hildako Mianyangen ekainaren 4ean, 18:00 CST, [ https://web.archive.org/web/20080609193235/http://www.mianyang.gov.cn/MYGOV/147211412819673088/20080605/299743.html Earthquake Information of Mianyang as of June 4], 2008-06-05, Official website of Mianyang Government
* ↑ Death Toll in Ngawa Prefecture reaches 20,255 as of June 4, 18:00 CST, 2009-06-05, Official website of Ngawa Prefecture Government
* ↑ Earthquake Information of Deyang as of June 4, 19:00 CST, 2008-06-05, Official website of Deyang Government
* ↑ Guangyuan Government Held 18th News Conference on June 5, 2008-06-05, Official website of Guangyuan Government

## Kanpo estekak

* (Ingelesez) Lurrikarari buruz Xinhua albiste agentzia txinatarrak argitaraturiko albisteak.
* (Ingelesez) Hiru minutuko isilunea Txinako telebistan.
* (Ingelesez) Hiru minutuko isilunea Beijingo CBDan.
* Datuak: Q152033
* Multimedia: 2008 Sichuan earthquake / Q152033
# Ablitasko erromatar galtzada

Ablitasko erromatar galtzada Ablitasen ekialdean dagoen erromatar galtzada baten zatia da. Guztira 160 metro inguru gordetzen dira, kontserbazio egoera oso onean, eta horietatik 100 induskatu dira. Galtzadak Graccurris (Alfaro) eta Cascantum (Cascante) lotzen zituen, Tarracotik Astorgara zihoan errepidearen zati gisa. Errepidearen beheko aldea igeltsoarekin finkatuta dago, eta gainean errodadurako erabiltzen zen legarrez estalia dago.

## Erreferentziak

* ↑ «Rutas arqueológicas por Navarra: CALZADA ROMANA DE ABLITAS» Rutas arqueológicas por Navarra 5 de febrero de 2020 (Noiz kontsultatua: 2024-04-09).
* ↑ IMPRESIONANTE CARRETERA ROMANA. (Noiz kontsultatua: 2024-04-09).

## Kanpo estekak

* Datuak: Q125399467